ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 เม.ย. 2558

สรุปภาวะตลาดภาคเช้า : SET รีบาวด์ – SET รีบาวด์ทางเทคนิค ผสมกลุ่มพลังงานสวมบทพระเอกขี่ม้าขาวอีกครั้ง ดึง Sentiment ตลาดให้ดีขึ้น ส่วนเรื่องการเมือง แม้มีประเด็นเลื่อนเลือกตั้ง แต่ตลาดไม่ได้ตกใจ เนื่องด้วยคงไม่ได้คาดหวังอะไรมากตั้งแต่แรกแล้ว นอกนั้นยังไม่มีปัจจัยใหม่เข้ามากระทบ รอไฮไลท์สำคัญในสัปดาห์หน้าทั้งการประชุมกนง. (29 เม.ย.) และประชุมเฟด (29-30 เม.ย.) ทั้งนี้ SET ปิดตลาดที่ 1549.86 จุด +5.02 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลักพลังงานหนุนตลาด ปิดบวก +1.2% ส่วนแบงก์ และ ICT ทรงตัว ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: หากผ่าน 1553 จุดได้ จะเป็นสัญญาณถึงการรีบาวด์ต่อเนื่อง โดยมีแนวต้านถัดไปที่ 1560 จุด ซึ่งตัวแปรน่าจะอยู่ที่ราคาน้ำมันดิบ หากขึ้นต่อ จะหนุนกลุ่มพลังงานซึ่งนำตลาดขึ้นเช้านี้ ขึ้นได้ต่อ มิฉะนั้นจะทรงตัวจากช่วงเช้า หากถามว่ามีโอกาสลงต่อไหม? คำตอบก็ยังมี เมื่อหลุดต่ำกว่า 1545-1548 จุด เนื่องจากแนวรับบริเวณ 1540 จุด รออยู่ กลยุทธ์ หากลงต่อ มองเป็นโอกาสซื้อหุ้นอีกครั้งแล้ว โดยเฉพาะพอร์ตลงทุน หรือผู้เล่นรอบ ตามแนวรับ 3 Step ของเราที่ 1540-1530-1520 จุด ตามลำดับ ทั้งนี้ หุ้นแนะนำตามสัญญาณเทคนิค ได้แก่ TSE (รับ 6.90 ต้าน 7.60 Cut 6.65)